নির্বাচিত হতে পারলে সিলেট নগরীর উন্নয়নে কিভাবে কাজ করবেন, সেই পরিকল্পনাও এগিয়ে রেখেছেন সাবেক সিটি মেয়র বদর উদ্দিন আহমদ। তিনি বলেন, ‘সিলেট হচ্ছে আধ্যাত্মিক, পর্যটন ও প্রবাসী অধ্যুষিত নগরী। এই নগরীর উন্নয়নে সঠিক পরিকল্পনা নিয়ে কাজ করবো। বিশেষজ্ঞদের মতামত নিয়ে মাস্টারপ্ল্যান করা হবে। সেই মাস্টারপ্ল্যান বাস্তবায়ন করে সিলেট নগরীর চেহারা ঝকঝকে তকতকে করে গড়ে তোলা হবে। নগরীর চেহারাকে আধুনিকতায় পাল্টানোর ব্যবস্থা করা হবে। বর্তমানে নগরীতে যতো সমস্যা আছে, সেগুলোরও কার্যকর সমাধান করা হবে।’